AlexejDobrolubov/national_council_slovak_2010 huggingface dataset:
9. schôdza NR SR - 13.deň - B. popoludní
Dátum: 2024-02-21
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

30. Ďakujem veľmi pekne, pán predsedajúci, za slovo. Ďakujem aj mojim kolegom za faktické poznámky. Ja sa opriem teraz o termín, ktorý použil pán poslanec Šipoš, a to je termín nová politická kultúra. Tento termín tu zaviedol aktér, konkrétne predseda parlamentu Peter Pellegrini a zatiaľ, bohužiaľ, sme neboli svedkami toho, ako by mala vyzerať nová politická kultúra, keďže vieme, čo všetko prešlo týmto parlamentom v tomto volebnom období. A ja som to už párkrát spomínal v mojich predchádzajúcich vystúpeniach, politická kultúra by mala byť hlavne o postojoch konkrétnych politikov, podľa ktorých by sa mali správať nielen ľudia v tomto parlamente, teda jeho naj, najbližší súputníci, ale aj ľudia vonku mimo tohto parlamentu, lebo vieme, čo prešlo týmto parlamentom a aká politická kultúra vlastne vyznieva smerom navonok obyčajným ľuďom, ktorí sa budú správať podľa prijatých návrhov zákona. Ja iba spomeniem Trestný zákon. Takto určite nová politická kultúra by nemala vyzerať a podľa novej politickej kultúry, a mňa to mrzí, že sa to dotýka koaličných poslancov, konkrétne poslancov za stranu HLAS, ale naozaj by bolo veľmi potrebné, tak ako sa postavil Peter Pellegrini v roku 2018 vtedy Robertovi Ficovi a nemal problém zosadiť zo stoličky Tibora Gašpara, tak teraz by sa takisto mohol vzoprieť Robertovi Ficovi a jednoducho by nemal naťahovať Ústavný súd a poslať novelu Trestného zákona na zverejnenie v Zbierke zákonov. Ďakujem.
9. schôdza NR SR - 13.deň - B. popoludní
Dátum: 2024-02-21
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

2. (Na začiatku prejavu nefungovalo nahrávanie zvuku.) ...prezidenta, ktorý, voči ktorému vlastne prebiehali aj protesty a žiadali to ľudia. Peter Pellegrini bol ten, ktorý vypočul vlastne ľudí, a bol ten, ktorý zosadil Tibora Gašpara zo stoličky policajného prezidenta. Preto sa chcem obrátiť aj na poslancov práve za stranu HLAS, ktorí v minulosti ústami Petra Pellegriniho tým, že zosadil či už policajného prezidenta, aby za tento návrh zahlasovali. Aby za tento návrh naozaj zodpovedne zahlasovali, aby sa dostala taká zadosť Jánovi Kuciakovi, lebo verím tomu, ak by Ján Kuciak žil, tak by tento návrh podporoval a písal by o tom, lebo práve tie články, ktoré čítala pani poslankyňa Remišová boli o tom, ako Ján Kuciak písal o netransparentnom zbohatnutí niektorých vplyvných podnikateľov, napríklad o Mariánovi Kočnerovi, ktorý má za lubom naozaj špinavé veci. Verím tomu, že poslanci za stranu HLAS podporia túto túžbu Jána Kuciaka, aby takýto návrh parlamentom prešiel. Ďakujem pekne.
9. schôdza NR SR - 13. deň - A. dopoludnia
Dátum: 2024-02-21
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

78. Ďakujem pekne. Dnes si pripomíname vraždu Jána a Martiny, novinára, ktorý rovnako písal o pôvode majetku alebo teda o preukazovaní pôvodu majetku, vďaka alebo teda kvôli ktorému bol tento novinár zabitý. Šliapal naozaj tým najvyšším predstaviteľom štátu na päty a písal o chobotnici, ktorá v štáte bola. A je to také symbolické, že práve v deň výročia smrti Jána a Martiny, odvážneho novinára, rokujeme o totožnom návrhu, o ktorom písal aj Ján, Ján Kuciak. Tento zákon je veľmi potrebný pre našu spoločnosť, aby stransparentnilo naozaj aj pomery politikov, ale aj politických nominantov, ktorí sú častokrát podozriví z pochabej podnikateľskej činnosti. A takisto ako moji kolegovia, ja by som takisto chcel vyzvať prezidentského kandidáta Petra Pellegriniho, aby prestal naťahovať Ústavný súd a poslal novelu Trestného zákona na zverejnenie v Zbierke zákonov.
9. schôdza NR SR - 13. deň - A. dopoludnia
Dátum: 2024-02-21
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

48. Ďakujem pekne za slovo, pán predsedajúci. Ja ešte raz pripomeniem prezidentskému kandidátovi Petrovi Pellegrinimu, aby prestal pohŕdať Ústavným súdom a poslal novelu Trestného zákona na zverejnenie v Zbierke zákonov. Ďakujem aj vám, pani predkladateľka, že ste predložili tento návrh zákona, ktorý pri schválení tohto návrhu bude mať veľmi pozitívny vplyv a to nielen na štátny rozpočet. My sa vlastne snažíme sfunkčniť tento zákon, ktorý od jeho prijatia v roku 2010 v konečnom dôsledku nefungoval, ako mal. Na jednej strane mal tento zákon byť pilierom boja proti korupcii v našej krajine, lebo mal pomáhať odhaľovať protiprávne konania a na druhej strane mal nelegálne získané financie získať späť pre štát. Práve preto by mal okrem iného pozitívny vplyv na štátny rozpočet a preto by sme s ním v realite nemali mať problém, dokonca ani koaliční poslanci. Zákon z roku 2010 však nefungoval, ako mal a v realite riešil iba niektoré susedské spory. Súdy sa ho snažili v niektorých prípadoch použiť, v realite však ľudia zistili, že si stačí rozdeliť majetok a už sa ho nebude dať využiť. Práve z tohto dôvodu je veľmi potrebné tento návrh zákona schváliť, pretože je potrebné sfunkčniť spôsob získavania nelegálne získaných financií pre štát. Zákon do určitej miery mení spôsob, akým štát bude zhabovať nelegálne získaný majetok. Preukazovanie pôvodu či už majetku, alebo financií už nebudú spočívať v konaní vedenom orgánmi činnými v trestnom konaní, ale v dostatočnom zdanení nepreukázaných príjmov aj majetku a tiež vyrubením penále daňovým úradom. Je to určite lepší spôsob, ktorý pomôže väčšej spravodlivosti v našej krajine.
9. schôdza NR SR - 13. deň - A. dopoludnia
Dátum: 2024-02-21
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

26. Ďakujem veľmi pekne, pán predsedajúci, za slovo. Rád by som nadviazal na teba, pán kolega, ty si spomínal, že o chvíľku bude MDŽ, že poslanci vládnej koalície budú rozdávať karafiáty ženám. Avšak ja si neviem predstaviť tie pohľady tých žien, resp. vládnych politikov, ktorí budú rozdávať tieto karafiáty ženám, dôchodkyniam, ktorých vystavili nebezpečenstvu tým, že v predchádzajúcom zákone znížili premlčanie dôb, ktoré sa majú týkať znásilnenia. Rovnako to bolo aj pri, ja iba spomeniem, pri schvaľovaní alebo teda pri návrhu zákona, ktorý hovoril o matkách bez daní. Rovnako to bolo také symbolické, pred, predstavovali sme alebo teda predkladali sme tento zákon pred takým významným dňom, na Deň matiek. A rovnako terajší vládni politici zahlasovali proti. Týmito krokmi nám ukazujú, že vládni politici naozaj nemajú radi ženy. Nemajú radi ženy a skôr ich naozaj vystavujú nebezpečenstvám pri rôznych návrhoch zákona, ako bol naposledy Trestný zákon. Rovnako ako ty chcem ešte raz vyzvať prezidentského kandidáta Petra Pellegriniho, aby prestal naťahovať Ústavný súd a poslal novelu Trestného zákona na zverejnenie v Zbierke zákonov.
19. schôdza NR SR - 2.deň - A. dopoludnia
Dátum: 2024-09-11
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

8. Krásne dobré ráno všetkým želám. Mám tu jeden pozmeňovací návrh k tomuto vládnemu návrhu zákona. Ide o to, že vlastne Európska komisia poslala určité pripomienky za posledných pár dní, preto je tento pozmeňovací návrh teraz podaný, inak vlastne pozmeňujúci návrh na ústavnoprávnom výbore podával pán poslanec Tibor Gašpar. A bolo by to tam implementované, ale vlastne keď prišli tie pripomienky posledné dni, tak v tomto druhom čítaní sa využíva táto situácia na pozmeňujúci návrh. Teraz idem čítať znenie tohto pozmeňujúceho návrhu. 1. V čl. II sa pred bod 1 vkladá nový bod 1, ktorý znie... (Prerušenie vystúpenia predsedajúcim.) Danko Andrej, podpredseda NR SR Zastavte čas. Plevíková, Zuzana, poslankyňa NR SR 1. V § 124 ods. 4 a § 261 ods. 1 a 2 sa za slová „v mene Európskej únie” vkladajú slová „alebo rozpočtu inštitúcií, orgánov, úradov a agentúr Európskej únie zriadených v súlade so Zmluvou o Európskej únii alebo Zmluvou o fungovaní Európskej únie alebo rozpočtu nimi priamo alebo nepriamo spravovaného a kontrolovaného."." Nasledujúce body sa primerane prečíslujú. 2. Článok II sa dopĺňa bodom 3, ktorý znie: „3. V § 137a sa za slová „v mene Európskej únie" vkladajú slová „alebo rozpočtom inštitúcií, orgánov, úradov a agentúr Európskej únie zriadených v súlade so Zmluvou o Európskej únii alebo Zmluvou o fungovaní Európskej únie alebo rozpočtom nimi priamo alebo nepriamo spravovaným a kontrolovaným."." 3. V čl. III sa pred 1. bod vkladá nový bod 1, ktorý znie: 1. V § 33b ods. 1 sa slová „z povahy veci nevyplýva niečo iné” nahrádzajú slovami „nejde o práva a povinnosti, ktoré môžu byt' z povahy veci priznané iba obvinenému."." Nasledujúce body sa primerane prečíslujú. 4. V Čl. III sa za 3. bod vkladá nový bod 4, ktorý znie: „4. V § 191 písm. e) sa slová „ods. 2” nahrádzajú slovami „ods. 3”." Nasledujúci bod sa primerane prečísluje. Ďakujem, skončila som.
16. schôdza NR SR - 2.deň - A. dopoludnia
Dátum: 2024-07-16
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

91. Ďakujem za slovo. Pán kolega, naozaj pravdivý súhrn, čo všetko sa tu dialo za ministrovania pani ministerky Kolíkovej. Pani verejná ochrankyňa práv ako moji predrečníci, čo vlastne poslala, aký súhrn ministrovi zdravotníctva, ako sa vyjadrila, tak laicky povedané ste ho nechali vo výkone väzby zbytočne zomrieť. Napriek jeho zlému zdravotnému stavu a odporúčaniam, že potrebuje umelú pľúcnu ventiláciu, mu ju nedali. A inak, čuduj sa svete, aby sme na to nezabudli, ani média o tom poriadne v tom čase neinformovali, o tomto zásadnom zistení verejnej ochrankyne práv. A, pani Kolíková, v tej dobe na jeho smrť ste reagovala len suchým konštatovaním, že nemali pre advokáta pľúcnu ventiláciu. A začala v tejto súvislosti ste klamať, len sa tak prášilo. Verejná ochrankyňa práv ďalej vo svojom písomnom oznámení konštatovala, že minimálne v Trenčíne bola jedna voľná pľúcna ventilácia a 36 ďalších voľných v tom čase pľúcnych ventilácií na území Slovenskej republiky. Keby chceli, mohli advokáta Krivočenka zachrániť. Reálna otázka nastáva, že či skutočne chceli. Manželka advokáta Krivočenka sa vyjadrila, že ani 20 miliónov jej muža nevráti. Stále nie je vyrovnaná so smrťou svojho muža. Chýba jej ráno, na obed, večer. Má bezsenné noci. Už ho ale nikdy neuvidí. A toto je len minimálne satisfakcia, ktorú vôbec môžete urobiť za to, za čo ste zodpovedná. Ďakujem. (Potlesk.)
16. schôdza NR SR - 1.deň - B. poludní
Dátum: 2024-07-15
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

14. Ďakujem za slovo, pán predsedajúci. Nechcem sa opakovať ako v predchádzajúcich faktických poznámkach. Síce si myslím, že dnes a zajtra sa budem dookola určite opakovať, čo sa týka aj Európskej komisie, komunikáciou s Ministerstvom spravodlivosti, prečo je vlastne tento zákon v skrátenom legislatívnom konaní. Bolo to niekoľkokrát aj odôvodnené, bolo to odôvodnené aj na ústavnoprávnom výbore, ale chcem vlastne povedať aj ohľadne toho prestriedania, čo ste tu vyčítali, vlastne že prišiel pán minister Tomáš Taraba a Boris Susko. Je to určite úplne legitímne, že sa môžu vládni ministri pri akomkoľvek vládnom návrhu dohodnúť a prestriedať na mieste navrhovateľa. Nerozumiem ako ja osobne týmto výčitkám. Boli ste ministerkou, takže by ste to mali vedieť a brať to jednoducho tak. Ako poznám pána ministra, tak si vás určite vypočul, tak o to sa nebojte a pomaly ho označiť tu za zbabelca, alebo že sa bojí si niečo vypočuť je úplne scestné. Viete to, že pán minister naozaj každého počúva aj z opozičných radov, čo je prirodzené a samozrejmé. Pani poslankyňa, ešte ste tu spomenuli, že sme sa museli prerušiť, že sme museli prerušiť určité dovolenky a prísť sem vlastne na túto mimoriadnu schôdzu. Všetci v koalícii máme dobre nastavené priority, takže mi verte, že sme ako koaliční poslanci prišli a bolo to pre nás úplnou samozrejmosťou, keďže ide o Slovenskú republiku a o jej občanov. Keď tu býva aj často spomínaný aj pred tým vlastne z opozičných radov plán obnovy, tak vy ste tu urobili ako riadnu fušerinu s tým plánom obnovy a ešte ste nedodržiavali ani termíny na určité plnenia. Naša vláda narýchlo toto všetko dávala dokopy, aby si teraz prišiel aj ďalší peňažný balíček, teda ďalšia platba, takže aj vy ste sami ohrozovali, už aj keď ste neboli vo vláde, peniaze občanov Slovenskej republiky. Len na toto extrémne zabúdate, že čo ste robili vy. A najmä vlastne v SaS-ke, keď ste boli v predchádzajúcich vládach, nám niečo vyčítať ohľadne tých skrátených legislatívnych konaní atď. je úplne tiež scestné. Ďakujem.
16. schôdza NR SR - 1.deň - A. dopoludnia
Dátum: 2024-07-15
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

63. Ďakujem za slovo. Čo sa týka toho skráteného legislatívneho konania, tak aj to toto bolo spomínané niekoľkokrát na ústavnom výbore zo strany pána ministra spravodlivosti, tak aj preto je daný návrh potrebný čo najskôr schváliť ešte pred uverejním v súvislosti s rozhodnutím Ústavného súdu v Zbierky zákonov. Dáva to snáď aj hádam nejaký zmysel. Nie? Prosím, pán kolega, naozaj tu bude vaša strana, ktorá spoluvládla v predchádzajúcom období, aj kritizovať nejaké skrátené legislatívne konanie, ktoré sú tu dané, či spomínať určité prílevky, prílepky či pozmeňováky, pretože vy ste boli v tomto majstri sveta, a na vás sa ani zďaleka proste asi nikto nebude chytať. Naozaj tu radšej nespomínajte aj to tretie čítanie v súvislosti s Trestným zákonom a tou históriou ohľadne znásilnení. Opäť tu spomeniem Českú republiku, opäť, znova, že tu nikto takto, nikto u nich tak nevyvádzal a neoznačoval vládnu koalíciu v súvislosti s premlčacími dobami za podporovateľov určitých znásilníkov a podporovateľov znásilnení, ako ste to robili vy, nám. Ďakujem.
16. schôdza NR SR - 1.deň - A. dopoludnia
Dátum: 2024-07-15
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

30. Ďakujem za slovo. Pani kolegyňa, mám aj také menšie déja vu s predchádzajúcou rozpravou k Trestnému zákonu – ako je všetko katastrofálne a ako je vlastne celá vláda zlá, a je tu nejaký rozpad právneho štátu. No, my sme boli dnes na ústavnoprávnom výbore, však? Pán Boris Susko sa dnes vyjadril po vašich apeloch, nech zverejní informácie z listov, ktoré chodia z Európskej komisie. No odznelo tam niekoľkokrát, že sú, žiaľ, dôverné, ale tento zákon je na... je výsledkom týchto komunikácií, ktoré prebiehajú. Plus s Európskou komisiou sa neustále komunikovalo a to sa aj verejne hovorilo. Ministerstvá a vláda neustále komunikovali s európskymi inštitúciami a aj generálny prokurátor, pretože Európska prokurátora hlavne rozporovala zrušenie špeciálnej prokuratúry, či bude pokračovať po jej zrušení naďalej komunikácia z Bruselom. Na to generálny prokurátor aj adekvátne odpovedal pani európskej prokurátorke. A koniec koncov, pracovníci na spomínanom výbore v Bruseli potvrdili, že komunikácia je dobrá a neustále prebieha. Je pravda, že zo strany Bruselu je tu určitá šikana a dvojaký kilometer, že premlčacie doby sú pre nich dobré v Českej republike a toto nerozporovali, a teda vôbec im to nevadilo, ale na Slovensku premlčacie doby proste vadia, hej? Takže toto je úplne, že dvojaký kilometer zo strany Bruselu. Za ďalšie. Skutočne vaši europoslanci behali po európskych inštitúciách. Šírili zlé meno Slovenskej republiky a taktiež lobovali za to, aby nám boli peniaze z Bruselu priškrtené. To je jednoducho fakt. Len si spomeňme na to, že v Európskom parlamente prebiehala rozprava, ktorú iniciovali aj vaši europoslanci. Od nezmyslov, čo tam odzneli ohľadne, že vláda devastuje právny štát, či zakomponovali tam dokonca aj Jána Kuciaka. No všetko asi. A za takéto uznesenie aj hlasovali vaši europoslanci. Jednoducho bez hanby ste šírili zlé meno Slovenska, kde sa dalo. A v podstate Ústavný súd tieto celé nezmysly o akejsi devastácii právneho štátu zavrhol, keďže s väčšinou sa teda stotožnil a vyhlásil, že to nie nie je veľká časť... (Prerušenie vystúpenia časomerom.)
15. schôdza NR SR - 11.deň - A. dopoludnia
Dátum: 2024-06-27
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

10. Ďakujem za slovo, pán predsedajúci. Ja mám vlastne moju faktickú poznámku rozdelenú v troch bodoch. Prvá je, že v ústave je v otázke manželstva ešte stále nastavená na muža a ženu a ústava je základný zákon štátu, a to by malo byť rešpektované teda. U nás je v zmysle ústavy a zákona iba manželstvo, kedy dochádza k zmene priezvisk a registrované partnerstvo ani iný zväzok osôb rovnakého pohlavia zákonom uznaný nie je. Týmto spôsobom by, naopak, mohla vzniknúť určitá pochybnosť, či je v súlade s ústavou a zákonmi postup zmeny priezviska osôb, hoci ich status uznaný v Slovenskej republike nie je. Ďalšia taká vec, sa chcem spýtať vlastne na vašu prvú navrhovanú úpravu, ako by to vlastne prebiehalo pri vydaji a teda, že keď ja budem mať dve priezviská a manžel tiež, ako sa to bude zosúlaďovať, že či tam vlastne budú nejakým určitým spôsobom teda štyri priezviská. A posledná vec, hovorili ste teda, že máme právnu úpravu, ktorá upravuje zmenu koncovky. Môj názor je, že ako jedna z mála špecifických krajín, ktoré majú ženskú koncovku, je to naša identita, tak to chápem, história a korene Slovenska. Otázkou je, prečo sa musíme silou-mocou scudzovať, a teda začať podobať úplne že na iné krajiny a nenechať si to, v podstate to svoje, to slovenské. A tiež si nemyslím, že toto je to, čo ženy vôbec veľmi urgentne trápi. Takže môj názor je, že aktuálna právna úprava úplne postačuje a ďakujem za zodpovedanie otázok mojich prípadných. Ďakujem.
15. schôdza NR SR - 10.deň - B. popoludní
Dátum: 2024-06-26
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

30. Pán poslanec, nechcem opakovať mojich predrečníkov, tak sa vyjadrím. Keď hovoríte o reputácii, chcem sa spýtať, že akú mal parlament reputáciu, keď ste si zvolili Borisa Kollára za predsedu parlamentu? Akú sme mali v zahraničí reputáciu, keď ste si zavreli svojho nominanta pána Pčolinského, ktorý bol šéfom SIS? Akú sme mali reputáciu, keď sme, prepánajána, mali za premiéra Igora Matoviča, ešte potom pre istotu aj ministra financií? Akú sme mali reputáciu, keď na čele špeciálneho prokurátora bol neprokurátor Daniel Lipšic a šili ste na neho zákon? A toto bol naozaj len zlomok všetkého, na čo som si spomenula. Aká bola reputácia, keď ste tu urobil hon na opozíciu a devastoval sa právny štát? To vás netrápilo, keď ste sedeli na koaličnej stoličke. Akú reputáciu máme, keď bolo podané trestné oznámenie na bývalého ministra obrany Jaroslava Naďa a premiéra Eduarda Hegera za darovanie migov? Inak, keď ste hovorili o tých funkciách, čo Tibor Gašpar zastáva, či je potrebné hento, alebo tamto, toto, prepáčte, ale osobne mi pripadalo ako závisť. Ďakujem.
15. schôdza NR SR - 10.deň - B. popoludní
Dátum: 2024-06-26
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

10. Ďakujem za slovo, pán predsedajúci. V podstate ste bol, pán Spišiak, pochvalný na osobu a nomináciu Tibora Gašpara za podpredsedu parlamentu a koniec koncov ste sám priznal, že aj vy by ste ho volili. Áno, platí prezumpcia neviny a ja som skutočne vďačná, že Tibor Gašpar vstúpil do tohto politického boja najmä po tom, a vlastne pretože na základe toho, čo prežil za tie roky. Mnohých by to zlomilo, to o ňom hovorí aj to, že nie je pomstychtivý a nevzdáva sa. Hovorili ste, že nebudete vulgárny a urážajúci a budem sa opakovať, v podstate ste bol pochvalný a vážne slušný. Ani Tibor Gašpar nebol nikdy podprahový, ani nikoho neurážal vurgal, vurga, pardon, vulgarizmami. Vždy bol, vždy veci riešil vecne. Jeho odbornosť, profesná minulosť, celá historická genéza, ktorú ste nám tu povedal, hovorí sama za seba. A ako tu odznelo, dostal od občanov silný mandát, 150-tisíc hlasov, ktorých aj zastupuje. Preto je to najlepšia voľba na podpredsedu parlamentu, akého si môžeme želať. A viete to aj vy sami v strane Progresívne Slovensko a možno by ste aj vy mnohí chceli hlasovať za. A možno prekvapíte a mnohí budete hlasovať za.
12. schôdza NR SR - 12. deň - A. dopoludnia
Dátum: 2024-05-07
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

22. Ďakujem za slovo, pán predsedajúci. Pani poslankyňa, akože na vaše mnohé bludy, ktoré ste tu povedali, sa nedá ani takto v rýchlosti reagovať. Ja tu chcem len pripomenúť, že viete, čo bolo škandalózne, vašich tri a pol roka čo ste tu boli. Vy ste si urobili zo štátu absolútny biznis. Však si vôbec spomeňme, ako ste si prihrávali kšeftíky, čo sa týka trnavskej firmičky, ako váš pán predseda nakúpil antigénové testy, ako ste si urobili otrokov, doslovne otrokov z ľudí a ste ich dávali do rady a nútili ste ich testovať či ste ich zatvárali úplne že domov. Toto bolo škandalózne. A tiež bolo škandalózne, že ste si urobili z ústavy proste trhací kalendár, zdevastovali ste tu totálne právny štát. A tiež si môžme spomenúť ďalší biznis, keď ste prihrali vlastne niekoľko, státisíce, váš kolega a poslanec Mikulec ohľadne utečencov z Ukrajiny. Alebo si vôbec spomeňme, ako ste vypínali weby. Čo ste vy urobili za tri a pol roka? Toto by ma zaujímalo, pretože doteraz, teraz hasí naša vláda čo sa dá. Vy ste absolútne rozpucovali verejné financie, to, čo ministri nachádzajú na ministerstvách, to sú nášľapné míny a to, čo robí proste naša vláda a čo stihla za pol roka, tak vy ste neurobili absolútne nič. A sa tu môžte vyhovárať na krízy. Vy ste si robili iba svoje vlastné kšeftíky a teraz tu moralizujete, že akí vlastne sme my a že ako nám nezáleží na ľuďoch. Opak je pravdou, pani poslankyňa, opak je pravdou. A ešte vy nemáte tú hanbu sa tu vlastne pred nás postaviť a hovoriť tu o našej vláde, že proste, že nič nerobí . Toto je škandalózne a toto je vaša hanba. Ďakujem.
12. schôdza NR SR - 3.deň - B. popoludní
Dátum: 2024-04-18
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

20. Ďakujem za slovo, pán predsedajúci. Pán minister, budete určite môcť pokračovať. Moja podotázka je: Vyšla aj informácia, že vznikne nová vojenská nemocnica v Prešove a chcem sa spýtať, či máte na pláne ďalšie projekty v rámci rezortu obrany. Ďakujem.
12. schôdza NR SR - 3.deň - B. popoludní
Dátum: 2024-04-18
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

7. Ďakujem za slovo, pán predsedajúci. Ďakujem za odpoveď, pán podpredseda vlády. Keď tu spomíname tú históriu, nebudem tu ani spomínať, čo sa pri prerokovaní Trestného zákona napríklad aj v treťom čítaní dialo, všetci si to pamätáme. Moja doplňujúca otázka znie: Čo hovoríte na navrhované zmeny v trestnom práve v Česku, u susedov, ide aj v ich prípade o promafiánsky balíček? Ďakujem.
9. schôdza NR SR - 15. deň - A. dopoludnia
Dátum: 2024-02-23
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

20. Ďakujem za slovo. Pre informáciu vás všetkých, ktorá vám možno ušla. Včera europoslanci zasadali na výbore pre kontrolu rozpočtu v Európskom parlamente a bolo to stretnutie s Komisiou. Teda bola vypočúvaná a rozprávala sa o stave právneho štátu a danej legislatíve. Nevie sa síce, kto ju vyvolal, ale môžeme si teda domyslieť, že kto, ale aj tak dobre. Traja ľudia z Európskej komisie, ktorí boli tohto výboru súčasťou, hovorili o veľmi dobrej spolupráci s vládou Slovenskej republiky a inštitúciami. A teda povedali, že návrhy, ktoré mali a rozporovali, boli aj zapracované prostredníctvom pozmeňujúcich návrhov. Ale europoslanci ako Mihál, pán Mihál a spol. sa zaujímali iba o to, kedy nám zastavia fondy. Toto je tá opozičná politika vašich europoslancov, ktorí sa výboru zúčastnili. Vaši europoslanci sa doslovne riadia heslom, čím horšie, tým lepšie. Predsa len sa blížia eurovoľby, však? No hanba, čo dokazujete. Ďakujem.
9. schôdza NR SR - 13.deň - B. popoludní
Dátum: 2024-02-21
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

124. Pani Kolíková, vy ste mi skutočne nedali odpoveď na implementáciu tohto zákona do praxe na Slovensku. Ja ešte dodám, že orgány činné v trestnom konaní samé, keď ste navrhovali tento zákon v minulosti, okrem Karasa, dokonca bývalý policajný prezident hovoril o naozaj veľkých úskaliach pri vyšetrovaní počas takéhoto znenia návrhu zákonov. Ďakujem.